豸山雁塔

豸山雁塔，又嗌增城雁塔，簡稱雁塔，係中國廣東廣州嘅一座八邊形金字塔尖頂嘅瓦木古塔，大明萬曆甲戌年起好，位置喺增城區荔城街道槎崗，雁塔公園嘅豸山頂。曾經喺大清光緒己亥年同1992年重修過。1984年被列入增城縣文物，1991年被列入增城新八景之一，1993年8月升級做廣州市文物。

介紹
呢座塔高32米，外觀總共7層樓，入面實際係13層樓；從上空睇似正八邊形，邊長2.5m。塔基同須彌座用紅砂岩整，有好多精緻石刻響度。基臺高1.2米，須彌座高0.8m，各個面都有祥雲同如意、和卷草紋飾雕刻響度。喺1樓北邊有個闊7dm，高2m嘅石拱門，頭頂嚿牌有「雁塔」兩字，嗰兩個字係由周從柬喺光緒戊子年寫出嚟。喺門腳兩邊都有隻神龕，其它面都整咗個假門上去。

喺二樓或更高嘅樓層，每層樓除咗東西或南北各有相對嘅兩棟門之外，其他六個面都係拱形嘅假門。每層樓嘅屋簷四角都有隻闊同高各3dm嘅紅石獅裝飾；角頂有向上勾出嘅裝飾；塔頂屬八角鑽尖頂葫蘆剎。塔身每層樓都有窗。

附近嘅交通 
 巴士：
 金河灣站

連出去 
 豸山雁塔 广州市文化广电新闻出版局
 豸山雁塔 广州市情网
 广州·增城雁塔

類:廣州嘅塔
類:增城